Zmluva o výpožičke
uzatvorená podľa § 659 a nasl. Občianskeho zákonníka a

Požičiavateľ : 				Obec Nižný Klátov
Sídlo: 					Hlavná 1/1, Nižný Klátov 044 12
IČO:					00 324 507
DIČ:					2021244896
Bankové spojenie:			VÚB banka, a.s.
Číslo účtu:				4721542/0200
V zastúpení:				Ing. PhDr. Marcela Jokeľová
					starostka obce 
(ďalej len „požičiavateľ“) 

a 

Vypožičiavateľ:  
Soňa Rudňanská  
Adresa trvalého pobytu: Raketová 9, 040 12  Košice
Narodená: 4.5.1978

(ďalej len „vypožičiavateľ“) 
uzatvárajú túto zmluvu o výpožičke (ďalej len „zmluva“): 

Článok 1
Predmet výpožičky a predmet zmluvy

1. Predmetom výpožičky sú nebytové priestory v budove, ktorá je vo vlastníctve obce a táto nehnuteľnosť sa nachádza v Nižnom Klátove, Hlavná 1/1, v katastrálnom území Nižný Klátov, zapísaná na LV č. 900, Katastrálny úrad Košice, Spáva katastra Košice - okolie. 

2. Požičiavateľ na základe tejto zmluvy prenecháva vypožičiavateľovi na bezplatné dočasné užívanie nebytové priestory, sálu kultúrneho domu, vstupnú chodbu a WC, ktoré sa nachádzajú na prízemí budovy: viacúčelová budova + KD. Vypožičiavateľ sa zaväzuje pre požičiavateľa zabezpečiť kultúrny program na akciách obce – Juniáles, Posedenie s dôchodcami, Deň matiek a podobne.

3. Vypožičiavateľ prehlasuje, že mu je známy súčasný stav predmetu výpožičky a v takomto stave ho preberá.  
 
4. K odovzdaniu a prevzatiu nebytových priestorov dôjde pred a po výpožičke, ktorá sa stanovuje na každú stredu v čase od 18:00 hod do 20:00 hod. Iný termín nácviku skupiny je možný len na základe súhlasu starostu obce po jeho včasnom oznámení. 

Článok 2
Účel a doba výpožičky

1. Účelom výpožičky je užívanie predmetu výpožičky na nácvik programov folklórnej skupiny. 

2. Zmluva sa uzatvára na dobu neurčitú, so skúšobnou dobou 1 mesiac. 
Článok 3
Podmienky vystúpenia skupiny na akciách obce 

1. Vypožičiavateľ sa zaväzuje vystupovať s kultúrnym programom na akciách obce za bezplatné užívanie predmetu výpožičky, a to podľa dohodnutých podmienok minimálne 4-krát ročne.

Článok 4
Práva a povinnosti zmluvných strán

1. Vypožičiavateľ sa zaväzuje užívať nebytové priestory a jeho zariadenie len v rozsahu a na účel dohodnutý v tejto zmluve. 

2. Vypožičiavateľ prehlasuje, že bol oboznámený s pokynmi, smernicami a pravidlami požičiavateľa pre prevádzku budovy, s protipožiarnymi a bezpečnostnými opatreniami. 

3. Vypožičiavateľ sa zaväzuje dodržiavať všetky pokyny, smernice a pravidlá pre prevádzku budovy, protipožiarne a bezpečnostné opatrenia, zákaz fajčenia vo všetkých priestoroch, udržiavať poriadok a čistotu v priestoroch, ktoré sú predmetom výpožičky, vykonávať kontrolu WC, osvetlenia, kúrenia počas výpožičky a pred jej ukončením. Zároveň je povinný dodržiavať povinnosť prezúvania sa členov skupiny v priestoroch vstupnej chodby, vstup do sály kultúrneho domu je možný iba v prezuvkách. V prípade ak bude potrebné presúvať stoly a stoličky, to je možné len ich nadvihnutím, aby nedošlo k poškodeniu parkiet. 
 
4. Vypožičiavateľ je povinný bez zbytočného odkladu oznámiť požičiavateľovi potrebu opráv, ktoré má vypožičiavateľ urobiť, inak vypožičiavateľ zodpovedá za škodu, ktorá nesplnením tejto povinnosti vznikla. 

5. Vypožičiavateľ zodpovedá za škodu spôsobenú na vypožičaných priestoroch ním a tretími osobami v plnej výške. V prípade vzniku takýchto škôd, je vypožičiavateľ povinný uhradiť požičiavateľovi skutočnú škodu. Škoda sa uhrádza v peniazoch, ak však o to poškodený požiada a ak je to možné a účelné, uhrádza sa škoda uvedením do pôvodného stavu. 

8. Požičiavateľ si vyhradzuje právo vstupu ním určeného zástupcu (starosta obce, pracovníci obce) do vypožičaných priestorov v čase výpožičky za účelom kontroly dodržiavania tejto zmluvy. Vypožičiavateľ je povinný umožniť vstup do vypožičaných priestorov takejto osobe. 

Článok 5
Skončenie výpožičky

1. Požičiavateľ môže odstúpiť od zmluvy ak: 

a) vypožičiavateľ užíva nebytový priestor v rozpore so zmluvou, 
b) vypožičiavateľ nesplní dohodnuté vystúpenia na akciách obce spojených z bezplatným užívaním predmetu výpožičky, 
c) dôjde k inému závažnému porušeniu zmluvy. 
2. Platnosť zmluvy je možné skončiť dohodou, vypovedaním zmluvy. Výpoveď je platná jej doručením druhej zmluvnej strane.
Článok 6
Záverečné ustanovenia

1. Ostatné práva a povinnosti, ktoré nie sú upravené touto zmluvou sa riadia Občianskym zákonníkom. 

2. Zmeny a dodatky tejto zmluvy je možné robiť len formou písomných a očíslovaných dodatkov, podpísaných oboma zmluvnými stranami. 

3. Na úseku požiarnej ochrany a bezpečnosti a ochrany zdravia pri práci zodpovedá v čase výpožičky vypožičiavateľ za vypožičané priestory v zmysle platných predpisov. 

5. Tato zmluva nadobúda  účinnosť' v deň nasledujúci po dni jej zverejnenia na webovom portáli prenajímateľa v, zmysle ustanovenia § 5a zákona č. 211/2000Z . z. o slobodnom prístupe k informáciám v znení  neskorších zmien a doplnkov v spojení s ustanovením § 47a ods. 1 Občianskeho zákonníka.

6. Zmluva je vyhotovená v dvoch rovnopisoch, z ktorých jeden obdrží vypožičiavateľ a jeden požičiavateľ. Zmluvné strany vyhlasujú, že si zmluvu riadne prečítali, jej obsahu porozumeli, zmluva nebola uzatvorená v tiesni ani za zvlášť nevýhodných podmienok, a na znak súhlasu s ňou ju vlastnoručne podpisujú. 

Zverejnená: 20.9.2012

V Nižnom Klátove, dňa 19.9.2012                                      V Nižnom Klátove, dňa 19.9.2012. 

Za požičiavateľa                                                                       Za vypožičiavateľa 
Ing. PhDr. Marcela Jokeľová                                                            Soňa Rudňanská
                  Starosta							vedúca skupiny

..........................................                                                       .......................................
        podpis                                                                                                     podpis